মহাকুম্ভে পদপিষ্টের ঘটনায় জনস্বার্থ মামলা সুপ্রিম কোর্টে

নয়াদিল্লি: মহাকুম্ভে পদপিষ্ট (Maha Kumbh Stampede) ঘটনায় জনস্বার্থ মামলা দায়ের হল সুপ্রিম কোর্টে (Supreme Court)। উত্তরপ্রদেশের যোগী আদিত্যনাথ সরকারের বিরুদ্ধে গাফিলতি এবং অব্যবস্থার অভিযোগ তুলে মামলা দায়ের করা হয়েছে। নিরাপত্তা ব্যবস্থার পাশাপাশি উত্তর প্রদেশের প্রশাসনিক অফিসারদের বিরুদ্ধে মামলায় ব্যবস্থা গ্রহণের দাবি জানানো হয়েছে। বিশাল তিওয়ারি নামের এক আইনজীবী পদপিষ্টের ঘটনায় মামলা দায়ের করেছেন।

কুম্ভমেলায় স্নান করার জন্য লক্ষ লক্ষ তীর্থযাত্রীর সমাগম প্রয়াগরাজে। মৌনী অমাবস্যায় ৫০ বছর পর বিরল ত্রিবেণী যোগ! পুণ্যতিথি উপলক্ষে এদিন কাকভোর থেকে ক্রিবেণী সঙ্গমে পূণ্যস্নানের জন্য ভিড় জমিয়েছেন আমজনতা থেকে, সাধুসন্ত, সেলেবরা। মৌনী অমাবস্যায় তীর্থযাত্রীদের হুড়োহুড়িতে ঘটে গেল পদপৃষ্টের মতো দুর্ঘটনা। এই মর্মান্তিক ঘটনার বিচার বিভাগীয় তদন্তের নির্দেশ দিয়েছেন উত্তরপ্রদেশের মুখ্যমন্ত্রী যোগী আদিত্যনাথ। পদপিষ্ট হয়ে ৩০ জনের মৃত্যু হয়েছে। আহত হয়েছেন বহু। এখনও অনেকেরই খোঁজ মিলছে না। এই ঘটনায় জনস্বার্থে মামলা দায়ের হয়েছে সুপ্রিম কোর্টে। বিশাল তিওয়ারি নামে এক আইনজীবী এই মামলা দায়ের করেছেন। তাঁর বক্তব্য, যাদের গাফিলতিতে এত বড় দুর্ঘটনা, তাদের বিরুদ্ধে ব্যবস্থা নেওয়া হোক।

আরও পড়ুন: উত্তরাখণ্ডের পর রাজস্থান, লিভ ইন সম্পর্কে রেজিস্ট্রেশন বাধ্যতামূলক

মামলাকারীর দাবি, সব তীর্থক্ষেত্রের জন্য উপযুক্ত নিরাপত্তা ব্যবস্থা সম্বলিত গাইডলাইন প্রার্থনা মামলায়। মেলায় থাকা প্রতিটি রাজ্যের স্টল থেকে পূণ্যার্থীদের প্রয়োজনীয় নিরাপত্তা ব্যবস্থা সংক্রান্ত গাইডলাইন সম্পর্কে সচেতনতা বার্তা দেওয়ার আবেদন। হিন্দি ইংরেজি ছাড়াও অন্যান্য ভাষায় মেলা প্রাঙ্গণে বিভিন্ন রাস্তাঘাটের নাম ও ঘাটের দিকনির্দেশকারী বোর্ড দেওয়া ছাড়াও ঘোষণা ব্যবস্থা রাখার দাবি। রাজ্যের স্টলগুলিতে উত্তর প্রদেশ সরকারের সঙ্গে হাত মিলিয়ে ডাক্তার ও নার্স রাখার আবেদন মামলাকারী আইনজীবী বিশাল ভরদ্বাজের। এই ঘটনার পরিপ্রেক্ষিতে উত্তর প্রদেশ সরকারকে আদালতে স্ট্যাটাস রিপোর্টের তলবের আর্জি জানানো হয়েছে। একইসঙ্গে যাদের দায়িত্বজ্ঞানহীন আচরণের জন্য এমন ঘটনা, সেই অফিসার ও কর্মীদের বিরুদ্ধে আইনি পদক্ষেপ করার নির্দেশ দেওয়ার আবেদন।

অন্য খবর দেখুন